Държавен вестник, бр. 84, 2021 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  84
Както предл. второ на чл. 143, ал. 1 ЗДвП, 
така и § 63 от преходните и заключителните 
разпоредби към Закона за изменение и допъл­
нение на Закона за автомобилните превози са 
въведени със Закона за изменение и допълнение 
на Закона за автомобилните превози (обн., ДВ, 
бр. 60 от 2020 г.), като предл. второ от чл. 143, 
ал. 1 ЗДвП е добавено с § 58, т. 12 ЗИДЗАвП.
Съгласно чл. 143, ал. 1, предл. второ ЗДвП 
„Моторни превозни средства от категория 
М2, М3 и N3, както и превозни средства със 
специално предназначение с изключение на 
къмпинг-автомобили, къмпинг-ремаркета, 
бронирани автомобили и превозни средства, 
достъпни за инвалидни колички, се регистрират 
само от юридическо лице, едноличен търговец 
или от физическо лице, регистрирано като 
земеделски стопанин по реда на Закона за 
подпомагане на земеделските производители.“
Според разпоредбата на § 63 ПЗРЗИДЗАвП 
„На моторни превозни средства от категория 
М2, М3 и N3, както и специални превозни 
средства, с изключение на къмпинг-авто­
мобилите, къмпинг-ремаркетата, бронирани 
автомобили и превозни средства, достъпни за 
инвалидни колички, които не са регистрира­
ни от юридическо лице, едноличен търговец 
или от физическо лице, регистрирано като 
земеделски стопанин по реда на Закона за 
подпомагане на земеделските производители, 
служебно се прекратява регистрацията след 
31 декември 2021 г.“
В ЗДвП са уредени категориите превозни 
средства. В чл. 149, ал. 1, т. 2 е изрично по­
сочено, че категория М са моторни превозни 
средства, проектирани и конструирани ос­
новно за превоз на пътници и техния багаж. 
В рамките на тази категория са включени 
три разновидности – категории M1, M2 и M3. 
Kатегория М2 са превозни средства с повече 
от 8 места за сядане, без мястото за сядане 
на водача, с технически допустима макси­
мална маса не повече от 5 t; в превозните 
средства от категория М2, освен местата за 
сядане, може да има място за стоящи пътници 
(чл. 149, ал. 1, т. 2, буква „б“ ЗДвП); категория 
М3 са превозни средства с повече от 8 места 
за сядане, без мястото за сядане на водача, 
с технически допустима максимална маса 
над 5 t; в превозните средства от категория 
М3 може да има място за стоящи пътници 
(чл. 149, ал. 1, т. 2, буква „в“ ЗДвП). Съгласно 
разпоредбата на чл. 149, ал. 1, т. 3 категория N 
са моторни превозни средства, проектирани и 
конструирани основно за превоз на товари, а 
превозните средства от разновидност – кате­
гория N3, са превозни средства с технически 
допустима максимална маса над 12 t (чл. 149, 
ал. 1, т. 3, буква „в“ ЗДвП).
Декларираната в мотивите към проекта 
на Закона за изменение и допълнение на 
Закона за автомобилните превози (№ 002-
01-2 от 8.01.2020 г., 44-то НС) цел, с оглед на 
която са предложени (и приети) оспорените 
разпоредби, е да се ограничи възможността за 
осъществяване на нерагламентирани превози 
в „сивия сектор“. Посочено е, че превозните 
средства от категории M2, M3 и N3 се из­
ползват за търговска цел, а в същото време 
възможността да се регистрират на физически 
лица създава предпоставки за осъществяване 
на нераглементирани превози. 
В зависимост от това дали определен пре­
воз се извършва срещу заплащане, или без 
заплащане, в ЗАвП се прави разграничение 
между обществен превоз на пътници и товари 
и превоз за собствена сметка. Легални дефи­
ниции за тези видове превоз са установени 
в § 1, т. 1 – 4 от допълнителните разпоредби 
от ЗАвП. „Обществен превоз“ е определен 
като превоз, извършван за чужда сметка или 
срещу заплащане и икономическа облага, 
който се извършва с моторно превозно сред­
ство. „Превоз на пътници“ е определен като 
дейност на лице, което извършва услуги по 
извършване на превоз на пътници с моторно 
превозно средство за чужда сметка или срещу 
заплащане или икономическа облага. „Превоз 
на товари“ се посочва да е превоз на товари с 
моторно превозно средство, осъществяван от 
лице за чужда сметка или срещу възнаграж­
дение с моторни превозни средства, конструи-
рани и оборудвани за превоз на товари, както 
и празните курсове, направени във връзка 
с превоза. Обществен превоз на пътници и 
товари се осъществява на основание сключен 
договор за превоз. По смисъла на чл. 367 от 
Търговския закон (ТЗ) с договора за превоз 
превозвачът се задължава срещу възнаграж­
дение да превози до определено място лице, 
багаж или товар.
ЗАвП определя две различни хипотези като 
„Превоз за собствена сметка“. От една страна, 
това е „превоз на товари без заплащане, пред­
назначен единствено за собствена дейност или 
произтичащ от собствена дейност, извършван 
със собствени или наети без водач пътни 
превозни средства, управлявани от водачи, 
назначени по трудов договор с лицето, за чи­
ято сметка се извършва превозът, когато този 
превоз не е основна дейност за него и превозът 
е предназначен да се доставят товари на лице­
то, за чиято сметка се извършва превозът, да 
се експедират негови товари, товарите да се 
превозят в рамките на предприятието му или 
за негови собствени нужди извън предприя­
тието, а товарите принадлежат на лицето, за 
чиято сметка се извършва превозът, или са 
били продадени, закупени, дадени под наем 
или наети, произведени, добити, преработени 
или поправени от него“ (§ 1, т. 4, буква „а“ 
от допълнителните разпоредби от ЗАвП). От 
друга страна, „превоз за собствена сметка“ 
може да бъде и „превоз на пътници без за­